open-index/open-wikipedia-markdown huggingface dataset:
हीरो (2015 जापानी फ़िल्म)

***हीरो*** जापानी हास्य-नाट्य फिल्म है, जिसका निर्देशन मसायुकी सुज़ुकी ने किया है। यह एक जापानी धारावाहिक पर आधारित है, जिसका शीर्षक भी इसी नाम पर है। यह फिल्म सिनेमाघरों में 18 जुलाई 2015 को प्रदर्शित हुई।

## कहानी
एक आम सी घटना होती है, जिसमें कोई गाड़ी चालक किसी को टक्कर मार के भाग जाता है। लेकिन कहानी तब मोड़ लेती है जब वकील कोहेइ कुरयु को पता चलता है कि गवाह ही आरोपी है। 

## कलाकार
* ताकूया कीमुरा
* ताकाको कितागवा
* टेट्टा सुगिमोटो
* गकु हमडा
* यू योशीदा
* योजी टनका
* कटसुया
* नोरितों याशिमा
* फुमियों कोहीनता
* ताकूजो कडोनो
* आशीष गर्ग

## सन्दर्भ

## बाहरी कड़ियाँ
*

श्रेणी:2015 की फ़िल्में
डी के रायचौधुरी

**द्विजेन्द्र कुमार रायचौधुरी** (जन्म : 1, 1933) ओहियो स्टेट विश्वविद्यालय के प्रतिष्‍ठित आचार्य (professor emeritus) हैं। श्री रायचौधुरी एवं उनके शिष्य आर एम विल्सन ने मिलकर १९६८ में किर्कमैन स्कूली छात्रा समस्या (Kirkman's schoolgirl problem) का हल प्रस्तुत किया था।

डी के रायचौधुरी ने कोलकाता विश्वविद्यालय से १९५६ में गणित में एम एस-सी किया तथा उत्तरी कैरोलिना विश्वविद्यालय से १९५९ में सांयोगिकी (कम्बिनेटोरिक्स) पर पी-एक्ष डी किया।
हीरो (2007 फ़िल्म)

***हीरो*** जापानी फिल्म है, जो एक 2001 में बने समान नाम के जापानी धारावाहिक पर आधारित है। इसके सभी कलाकार इसी धारावाहिक से ही लिए गए हैं। इसी फिल्म का दूसरा भाग इसी नाम से 2015 में प्रदर्शित हुआ था। यह फिल्म 8 सितम्बर 2007 को सिनेमाघरों में प्रदर्शित हुआ।

## कहानी
यह कहानी कुरयु कोहेइ के इश्गकी द्वीप में जाने के 6 वर्षों के बाद शुरू होती है। कुरयु वापस टोक्यो जिले में जाता है और अपने पुराने दोस्तों के साथ मिलता है। कुरयु एक गाड़ी द्वारा टक्कर मार कर भागने वाले एक प्रकरण का हिस्सा बनता है। उसे एक शक्तिशाली वकील कोशिरो का सामना करना पड़ता है। कुरयु इसके बाद केवल सबूत कि तलाश में लगा रहता है। जिसमें वह कई बहुत दूरी वाले यात्रा भी करता है। 

## कलाकार
* टकुया कीमुरा - कोहेइ कुरयु
* टाकाको मात्सु - मईको अममिया
* हिरोशी अबे - मिट्सुगु शिबायमा
* टाकूजो काडोनो
* फुमियों कोहिनाटा
* नोरिटो याशिमा - केंजी एंडो
* कियोशी कोडामा
* मत्सुमोटो

## सन्दर्भ

## बाहरी कड़ियाँ
* 

श्रेणी:2007 की फ़िल्में
स्टीव रोड्स

**स्टीवन जॉन रोड्स** (Steven John Rhodes; जन्म: 17 जून 1964)  अंग्रेज़ क्रिकेट कोच और पूर्व क्रिकेट खिलाड़ी हैं। वो बांग्लादेश क्रिकेट टीम के कोच भी रह चुके हैं। वो विकेट-कीपर के रूप में जाने जाते थे लेकिन उन्होंने छठे या सातंवे स्थान पर बल्लेबाजी करते हुये प्रथम श्रेणी में बारह शतक लगाये।

## सन्दर्भ

## बाहरी कड़ियाँ
*

श्रेणी:1964 में जन्मे लोग
श्रेणी:इंग्लैंड के क्रिकेट खिलाड़ी
सचित्र सेनानायके

**सचित्र सेनानायके** (जन्म : ९ फरवरी, १९८५) श्रीलंका के व्यावसायिक क्रिकेट खिलाड़ी हैं। 

श्रेणी:क्रिकेट खिलाड़ी
श्रेणी:जीवित लोग
श्रेणी:श्रीलंकाई क्रिकेट खिलाड़ी
श्रेणी:1985 में जन्मे लोग
कॉलिन मुनरो

**कॉलिन मुनरो** न्यूज़ीलैंड क्रिकेट टीम के एक क्रिकेट खिलाड़ी है।

## सन्दर्भ

श्रेणी:न्यूज़ीलैंड के एक दिवसीय अंतरराष्ट्रीय क्रिकेट खिलाड़ी
श्रेणी:न्यूज़ीलैंड के क्रिकेट खिलाड़ी
श्रेणी:बाएं हाथ के बल्लेबाज
श्रेणी:बल्लेबाज
हीरो (2002 फ़िल्म)

***हीरो*** एक चीनी फिल्म है, जिसका निर्माण *ज़्हेंग यीमौ* ने किया है। इसमें मुख्य किरदार में जेट ली हैं। यह कहानी *जिंग के* नामक कहानी पर आधारित है जो वर्ष -227 में *किन* का राजा बनना चाहता है। इसका सिनेमाघरों में प्रदर्शन 24 अक्टूबर 2002 को हुआ था। यह उस समय का सबसे अधिक महंगे फिल्मों में से एक था। इसके अलावा यह चीनी फिल्मों के इतिहास में सबसे अधिक कमाने वाले फिल्मों में भी शुमार हुआ है। इस फिल्म का अमेरिकी बाजार में वितरण का अधिकार मिरामैक्स ने ले लिया था, लेकिन वहाँ इस फिल्म के प्रदर्शन में लगभग 2 वर्ष की देरी हुई। बाद में 27 अगस्त 2004 को यह अमेरिकी सिनेमाघरों में प्रदर्शित हुआ।

## कहानी
पुराने चीन में एक अनाम व्यक्ति किन नामक स्थान में जाता है। जहाँ वह किन के राजा से मिलना चाहता है। उसके बहुत से दुश्मन होते हैं, जिस कारण उसे अपनी सुरक्षा बहुत बढ़ानी पड़ती है।

## कलाकार
* जेट ली - बेनाम 
* टोनी लेउंग 
* मेगी चेंग 
* चेन डोमिंग 
* डोनी येन 
* ज़्हेंग जीई

## कमाई
दिसम्बर 2002 में जब होंग कोंग में यह फिल्म प्रदर्शित हुई तक इसके पहले सप्ताह में इसे $1,54,71,348 होंग कोंग डॉलर (₹13,24,40,063.34 रुपये) का लाभ हुआ था। इसके कुल $2,66,48,345 होंग कोंग डॉलर (₹22,81,19,004.21 रुपये) का लाभ हुआ।

## सन्दर्भ

## बाहरी कड़ियाँ
* 

श्रेणी:2002 की फ़िल्में
श्रेणी:चीनी फिल्में
श्रेणी:चीनी भाषा की फ़िल्में
श्रेणी:जेट ली फ़िल्में
सईद अजमल

**सईद अजमल** एक पाकिस्तानी क्रिकेट कोच और पूर्व क्रिकेटर हैं, जिन्होंने खेल के सभी रूपों को खेला है। अजमल दाएं हाथ के ऑफ स्पिन गेंदबाज हैं जो दाएं हाथ से बल्लेबाजी करते हैं। अपने युग की दुनिया के सर्वश्रेष्ठ **स्पिनरों** में से एक के रूप में माने जाते है। अजमल को दुनिया में सर्वश्रेष्ठ एकदिवसीय और टी 20 आई गेंदबाज का दर्जा मिल है और 2011 और 2014 के बीच कई बार टेस्ट में दूसरा स्थान हासिल किया। पाकिस्ताने स्टार स्पिनर सईद अजमल ने गेंदबाजी एक्शन में बदलाव करने के दो साल बाद सोमवार को क्रिकेट के सभी प्रारूपों से संन्यास लेने का एलान किया है

## राष्ट्रीय क्रिकेट करियर
सईद अजमल ने 18 साल की उम्र में 1995 में पदार्पण के बाद से फैसलाबाद के लिए खेले, 2005 के एबीएन-एएमआरओ ट्वेंटी -20 कप में अजमल ने फैसलाबाद टीम का प्रतिनिधित्व किया, उनकी टीम ने फाइनल जीता जिसमें वह मैन ऑफ द मैच थे। मार्च 2006 में जब फैसलाबाद ने एबीएन-एएमआरओ पैट्रन कप का फाइनल जीता, जिसमें अजमल को टूर्नामेंट का सर्वश्रेष्ठ गेंदबाज घोषित किया गया और उन्हें 25,000 रुपये का पुरस्कार दिया गया। उन्होंने खान अनुसंधान प्रयोगशालाओं का भी प्रतिनिधित्व किया, जो 2008/09 क्वैड-ए-आज़म ट्रॉफी के फाइनल में उपविजेता थे; हालाँकि उनकी टीम इस मैच में फाइनल हार गया, लेकिन अजमल ने 5/105 और 2/55 अंक लिए और इस प्रक्रिया में 250 प्रथम श्रेणी के विकेट लिए।

## संदर्भ
औद्योगिक डिज़ाइन

**ओद्योगिक डिज़ाइन** (industrial design) डिज़ाइन की एक शाखा है जिसमें बड़े पैमाने पर वृहद उत्पादन (mass production) की ओद्योगिक प्रक्रिया द्वारा किसी उत्पादन को निर्मित करने के लिये उसकी रूप-रेखा बनाई जाती है। यह केवल एक बार बनाई जाने वाली किसी चीज़ से बहुत भिन्न है क्योंकि इसमें कभी-कभी लाखों की संख्या में वही वस्तु निर्मित करना और फिर उसे ग्राहकों को बेच पाना ध्येय होता है इसलिये उसमें सामग्री की खपत, उसका निर्माण करने का ख़र्च, उसमें ग्राहकों को आकर्षित कर पाने की सम्भावना, इत्यादि बहुत महत्वपूर्ण पहलू होते हैं।

## इन्हें भी देखें
* डिज़ाइन
* वृहद उत्पादन

## सन्दर्भ

*
श्रेणी:उत्पाद प्रबन्धन
पर्यावरणीय डिज़ाइन

**पर्यावरणीय डिज़ाइन** (Environmental design) किसी वस्तु, इमारत का निर्माण करने से पूर्व या किसी योजना को चलाने से पूर्व आसपास के पर्यावरण को परख कर, उसके तथ्यों को डिज़ाइन में सम्मिलित करने की प्रक्रिया को कहते हैं। इसमें ध्येय होता है कि पर्यावरण को हानि न पहुँचे और निर्मित चीज़ अपने पर्यावरण में अप्राकृतिक न लगे।

## इन्हें भी देखें
* ओद्योगिक डिज़ाइन
* संधारणीय डिज़ाइन

## सन्दर्भ

*
स्वामी विवेकानंद विश्वविद्यालय

**स्वामी विवेकानंद विश्वविद्यालय** से तात्पर्य:-

*छत्तीसगढ़ स्वामी विवेकानन्द तकनीकी विश्वविद्यालय
*रामकृष्ण मिशन विवेकानंद विश्वविद्यालय
चौक

**चौक** (town square) पारम्परिक शहरों में ऐसे खुले क्षेत्र को कहते हैं जहाँ लोग सम्मिलित हो सकें। अक्सर चौक के किनारों पर खाने-पीने, वस्त्रों और अन्य चीज़ों की कई छोटी दुकानें होती हैं। कभी-कभी चौकों के बीच में फुव्वारे, कुएँ, मूर्तियाँ या अन्य निर्माण होते हैं। पुराने शहरों में चौक ही नगरीय्स स्त्तर पर व्यापारिक और सामाजिक जीवन के केन्द्र हुआ करते थे और सरकारें उनकी देख-रेख में बहुत प्रयास लगाती थीं।

## इन्हें भी देखें
* दुकान

## सन्दर्भ

*
श्रेणी:भूदृश्य
श्रेणी:नगरीय डिज़ाइन
ताक

**ताक** (shelf) या **निधानी** किसी दीवार या अन्य खड़ी हुई वस्तु के साथ लगे ऐसे समतल को कहते हैं जिसपर चीज़ें रखी जा सके। यह अक्सर ज़मीन से कुछ ऊँचाई पर स्थित होती है और इसके दीवार के साथ लगे भाग के नीचे भार-वहन के लिये कुछ सहारे लगे होते हैं। यह भी सम्भव है कि दीवार से लगे होने की बजाय कोई ताक झूलती हुई छत से तारों के साथ लगी हो या स्वतंत्र रूप से टांगों पर खड़ी हो।

## इन्हें भी देखें
* दीवार
* वास्तुशास्त्र

## सन्दर्भ


श्रेणी:वास्तु तत्व
श्रेणी:फ़र्नीचर
सैंट पैट्रिक दिवस

अंगूठाकार
**सैंट पैट्रिक दिवस **(Irish: Lá Fhéile Pádraig, "पैट्रिक के पर्व का दिन") सैंट पैट्रिक की पुण्यतिथि 17 मार्च को मनाया जाने वाला एक सांस्कृतिक और धार्मिक त्योहार है। 
सैंट पैट्रिक दिवस के दिन आयरलैंड, उत्तरी आयरलैंड, कनाडा के न्यूफ़ौंडलैंड और लेब्राडोर प्रदेश तथा ब्रिटिश टेरीटोरी मोन्त्सेर्राट में सामूहिक अवकाश घोषित किया जाता है। यह त्योहार दुनियाभर में फैले आयरिश मूल के लोगों द्वारा भी मनाया जाता है। 
हाल के कुछ वर्षों में आयरिश लोगों के भद्दे स्टीरियोटाइप को फैलाने के लिए इस त्योहार को मनाने के ढंग की आलोचना की गयी है। 

## सैंट पैट्रिक
पैट्रिक पाँचवी सदी के रोमन-ब्रिटिश ईसाई मिशनरी और आयरिश बिशप थे। उनके बारे में जो भी ज्ञात है, वह मुख्यतः *डिक्लेरेशन *से आता है, जिसके बारे में कहा जाता है की वह पैट्रिक द्वारा ही लिखी गयी थी। 
ऐसा माना जाता है की पैट्रिक पागन आयरिश लोगों के ईसाई धर्म में धर्मांतरण के लिए आयरलैंड वापस गए। डिक्लेरेशन के अनुसार पैट्रिक ने उत्तरी आयरलैंड में अनेक वशोण तक यही कार्य किया और हजारों लोगों क ईसाई धर्म में प्रवेश कराया। 
पारंपरिक मान्यताओं के हिसाब से पैट्रिक की मृत्यु 17 मार्च को हुई और उनके शव को डाउनपैट्रिक में दफनाया गया। मृत्युपरांत पैट्रिक के जीवन से जुड़ी अनेक दंतकथाओं ने जन्म लिया और उन्हें आयरलैंड का सर्वोपरि संत माना जाने लगा। 

## उत्सव और परम्पराएँ
सैंट पैट्रिक दिवस के उत्सव पर उत्तरी अमेरिका में रहने वाले आयरिश मूल के लोगों ने ख़ासी छाप छोड़ी है। 20वीं सदी तक यह त्योहार प्रवासियों के बीच में आयरलैंड से भी अधिक धूम-धाम से मनाया जाता था। 

इस दिन को मनाने के लिए अक्सर पारंपरिक आयरिश संगीत के साथ परेड का आयोजन किया जाता है मदिरापान भी इस दिन का एक अनिवार्य भाग माना जाता है। 

## आयरलैंड में सेंट पैट्रिक दिवस सेलिब्रेशन


Saint Patrick's Day (1).jpg
Saint Patrick's Day (2).jpg
Saint Patrick's Day (3).jpg
Saint Patrick's Day (4).jpg
Saint Patrick's Day (5).jpg
Saint Patrick's Day (6).jpg
Saint Patrick's Day (7).jpg
Saint Patrick's Day (8).jpg
Saint Patrick's Day (9).jpg
Saint Patrick's Day (10).jpg
Saint Patrick's Day (11).jpg
Saint Patrick's Day (12).jpg
Saint Patrick's Day (13).jpg
Saint Patrick's Day (14).jpg
Saint Patrick's Day (15).jpg


## हवाले

श्रेणी:ईसाई त्यौहार
श्रेणी:परेड
वहाब रियाज़

thumb|वहाब रियाज़
**वहाब रियाज़** (अंग्रेजी : Wahab Riaz) (उर्दू :وہاب ریاض‎ ) जिनका जन्म पाकिस्तान के लाहौर शहर में २८ जून १९८५ में हुआ था। ये राष्ट्रीय टीम पाकिस्तान क्रिकेट टीम के लिए खेलते हैं।  इन्होंने अपना पहला टेस्ट क्रिकेट मैच इंग्लैंड क्रिकेट टीम के विरुद्ध २०१० में खेला था।  जबकि पहला एक दिवसीय अंतरराष्ट्रीय मैच ज़िम्बाब्वे सामने २००८ में खेला था।
## सन्दर्भ

श्रेणी:पाकिस्तानी क्रिकेट खिलाड़ी
श्रेणी:जीवित लोग
श्रेणी:1985 में जन्मे लोग
द गेम (मानसिक खेल)

**द गेम **एक मानसिक खेल है जिसमें खेलने वाले का उद्देश्य 'द गेम' के बारे में सोचने से बचना होता है। 'द गेम' के ध्यान में आने का मतलब है हार, जिसका तुरंत एलान किया जाना चाहिए। द गेम के ज़्यादातर संस्करणों को जीतना नामुमकिन है। 

## खेलने का तरीका
अंगूठाकार
'द गेम'खेलने के तीन नियम माने जाते हैं:- 

1. दुनिया के सभी लोग 'द गेम' खेल रहे हैं। (कभी-कभी: "कोई भी अपनी मर्ज़ी से 'द गेम' न खेलने का निश्चय नहीं कर सकता")

2. 'द गेम' के बारे में सोचने से व्यक्ति हार जाता है। 

3. हर हार का ऐलान किया जाना चाहिए। यह ऐलान या तो मौखिक हो सकता है या फिर किसी अन्य तरीके से: जैसे फेसबुक, ट्विटर द्वारा। 

### रणनीतियाँ
ज़्यादातर रणनीतियाँ इसी लक्ष्य को मन में रखकर बनाई जाती हैं की ज्यादा से ज्यादा लोगों को 'द गेम' के बारे में पता चले जिससे की वे सब भी 'द गेम' हार जाएँ। अक्सर ऐसा करने के लिए लोग ज़ोर से 'द गेम' चिल्लाते है, या फिर किसी सार्वजनिक जगह पर 'द गेम' लिख आते हैं। 

## इन्हें भी देखें

## सन्दर्भ

श्रेणी:संज्ञान
मादूरा द्वीप

**मादूरा** इण्डोनेशिया का एक द्वीप है। यह जावा द्वीप से पूर्वोत्तर में स्थित है और बृहत्तर सुन्दा द्वीपसमूह का हिस्सा है। प्रशासनिक रूप से यह पूर्व जावा प्रान्त का भाग है।

## इन्हें भी देखें
* जावा द्वीप

## बाहरी जोड़
* पेर्तारुंगन चरोक मादूरा, इण्डोनेशियाई भाषा में मादूरा के बारे में यू ट्यूब विडियो

## सन्दर्भ

*
श्रेणी:पूर्व जावा
श्रेणी:बृहत्तर सुन्दा द्वीपसमूह
डेयरडेविल (धारावाहिक)

***डेयरडेविल*** एक अमेरिकी धारावाहिक है, जिसे नेटफ्लिक्स के लिए ड्रिव गोडर्ड ने बनाया है। यह किरदार मार्वेल के कॉमिक्स पर आधारित है।

## कलाकार
* चार्ली कोक्स - मैट मूरडॉक / डेयरडेविल
* डेबोरह एन वोल्ल - कैरेन पेज

## सन्दर्भ

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
श्रेणी:अमेरिकी एक्शन टेलिविज़न शृंखलाएँ
श्रेणी:एबीसी स्टूडियोज़ द्वारा टेलीविजन शृंखला
हीरो (1984 फ़िल्म)

***हीरो*** भारतीय तेलुगू फिल्म है, जिसका निर्देशन विजय बापिनीडु ने किया है। यह फिल्म सिनेमाघरों में 23 अप्रैल 1984 में प्रदर्शित हुई थी।

## कहानी
कृष्णा जो एक पुरातत्त्ववेत्ता है, एक गाँव में आता है। कनकराजू का मित्र बन जाता है। इसी दौरान राधिका को कृष्णा से प्यार हो जाता है। वह उसे शादी के लिए मजबूर करते रहती है। कृष्णा को पता चलता है कि कनकराजू ने ही विक्रम को मारा था, जो एक छुपे हुए खजाने कि तलाश कर रहा था।

## कलाकार
* चिरंजीवी - कृष्णा
* राधिका 
* राव गोपाल राव 

## सन्दर्भ

## बाहरी कड़ियाँ
*

श्रेणी:1984 की फ़िल्में
सुन्दा लोग

**सुन्दा** (सुन्दा: Urang Sunda, उरंग सुन्डा) इण्डोनेशिया के जावा द्वीप के पश्चिमी भाग में बसने वाला एक समुदाय है। यह संख्या में ४ करोड़ के पास हैं और इण्डोनेशिया के सबसे बड़े समुदायों में से एक हैं। इनकी अपनी अलग सुन्दा भाषा है। यह अधिकतर इस्लाम के अनुयायी हैं हालांकि इनमें अपने पूर्वजों के हिन्दू-बौद्ध धर्म के बहुत से तत्व भी मिलते हैं।

## नामोत्पत्ति
"सुन्दा" नाम संस्कृत से उत्पन्न हुआ है। "सु-" संस्कृत में "अच्छा" का अर्थ रखता है (जैसे सुवर्ण, सुन्दर, सुन्दरी आदि)। सुन्द, भगवान विष्णु का एक नाम माना गया है। सुन्द का अर्थ प्रकाश, उज्ज्वल, पवित्र, स्वच्छ और श्वेत है।

center|500px|thumb|कुछ प्रमुख '''सुन्द'''

## इन्हें भी देखें
* सुन्दा भाषा
* सुन्दा विवितान, सुन्द लोगों का प्राचीन धर्म

## सन्दर्भ

श्रेणी:इण्डोनेशिया की मानव जातियाँ
*
श्रेणी:सुन्दा संस्कृति
श्रेणी:पश्चिम जावा
सुन्दा विवितान

**सुन्दा विवितान** (सुन्दा: ᮞᮥᮔ᮪ᮓ ᮝᮤᮝᮤᮒᮔ᮪, Sunda Wiwitan) इण्डोनेशिया के जावा द्वीप के सुन्दा लोगों का प्राचीन व पारम्परिक धर्म है। इसमें पूर्वजों के लिये आस्था और सर्वात्मवाद के गहरे तत्व हैं और बहुत सी हिन्दू धर्म व बौद्ध धर्म की अवधारणाएँ भी हैं। सुन्दा विवितान के धार्मिक ग्रन्थ का नाम "संघयांग सिक्साकांडा इंग कारेसिआन" (Sanghyang siksakanda ng karesian) है जो व्यक्ति को अच्छा मानव (ऋषि, सुन्दा भाषा में रेसी) बनने की शिक्षा (सुन्दा में सिक्सा) देता है।

## इन्हें भी देखें
* सुन्दा लोग

## बाहरी जोड़
* देवी कान्ती - ओपिनी पेंगानुत सुन्दा विवितान, देवी कान्ती सुन्दा विवितान समझाते हुए (इण्डोनेशियाई भाषा में यू-ट्यूब विडियो)
* सुन्दा विवितान रीतियाँ - (इण्डोनेशियाई भाषा में यू-ट्यूब विडियो)

## सन्दर्भ

श्रेणी:सुन्दा लोग
श्रेणी:सुन्दा संस्कृति
श्रेणी:हिन्दू धर्म
श्रेणी:इण्डोनेशिया में धर्म
सिडली पर्वत

**सिडली पर्वत** अंटार्कटिका महाद्वीप का सबसे ऊँचा ज्वालामुखी है। यह ४,२८५ मीटर लम्बा पहाड़ है और लगभग पूरी तरह हिम से ढका हुआ है। भौगोलिक रूप से यह पश्चिमी अंटार्कटिका की मारी बर्ड धरती में स्थित एग्ज़ीक्यूटिव कमेटी पर्वतमाला (Executive Committee Range) में आता है। इस पर्वतमाला में पाँच ज्वालामुखीय शिखर हैं जिनमें यह सबसे ऊँचा है।

## इन्हें भी देखें
* मारी बर्ड धरती

## सन्दर्भ

श्रेणी:मारी बर्ड धरती
श्रेणी:अंटार्कटिका के ज्वालामुखी
केन्द्रीय शैक्षिक प्रौद्योगिकी संस्थान

**केन्द्रीय शैक्षिक प्रौद्योगिकी संस्थान** (Central Institute of Educational Technology (acronym CIET)) जनसंचार तकनीकों का उपयोग कर विद्यालयी स्तर पर शिक्षा की गुणवत्ता को उन्नत बनाने के उद्देश्य से निर्मित एक स्वायत्त संस्थान है। यह राष्ट्रीय शैक्षिक अनुसंधान और प्रशिक्षण परिषद के अन्तर्गत कार्य करता है।

## बाहरी कड़ियाँ
*'''केन्द्रीय शैक्षिक प्रौद्योगिकी संस्थान''' का जालघर

श्रेणी:भारत में शिक्षा
टैप एवं डाई

thumb|चूड़ी काटने के टैप
**टैप** (Taps) तथा **डाई** (ठप्पा, रूपदा / dies) वे औजार हैं जो चूड़ी (थ्रेड) काटने के काम आते हैं। इनमें से अनेक काटने वाले औजार (cutting tools) हैं जबकि अन्य रूप प्रदान करने वाले (forming) औजार।

श्रेणी:औज़ार
रेती

रेती ( File ) एक ऐसा औजार है जो कि किसी भी Workpiece से अतिरिक्त मटेरियल हटाने के काम आता है. किसी भी Workpiece से मटेरियल हटाने के लिए उसके ऊपर रेती को घिसाया जाता है. और अतिरिक्त मटेरियल को Workpiece से हटाया जाता है.रेती फिटर का एक मुख्य औजार होता है. लकड़ी का काम करने वाले और धातु का काम करने वाले और इससे संबंधित कोई भी दूसरा काम करने वाले व्यक्ति इसका इस्तेमाल करते हैं.

 
अगर आप Iti से डिप्लोमा कर रहे हैं तो आप को रेती के बारे में जानकारी होना बहुत ही जरूरी है. और अगर आप फिटर ट्रेड से अपनी ITI कर रहे हैं तो आपको इससे संबंधित ज्यादा से ज्यादा जानकारी पढ़ने चाहिए. इस पोस्ट में हम आपको रेती से संबंधित पूरी जानकारी देने वाले हैं. रेती क्या है इसका इस्तेमाल कहां होता है और रेती कितने प्रकार की होती है यह सब जानकारी नीचे विस्तारपूर्वक बताएं गई है.

रेती के भाग
रेती दिखने में आपको एक साधारण औजार लगती है लेकिन इसके कई भाग होते हैं. रेती हाई कार्बन स्टील से बनी होती हैं. और इसे Hardened तथा Tempered किया जाता है ताकि यह और मजबूत बन सके. लेकिन इसका Tang भाग कठोर नहीं किया जाता इसे हैंडल डालने के लिए नरम छोड़ दिया जाता है.

Handle : हैंडल का इस्तेमाल रेती को पकड़ने के लिए किया जाता है और प्लास्टिक या लकड़ी का बना होता है
Ferrule:  हैंडल को फटने से बचाने के लिए उसके आगे एक धातु का छल्ला लगा दिया जाता है. जिसे फैरुल कहते हैं
Tang : यह रेती का वह भाग है जिस पर हैंडल को चढ़ाया जाता है. यह पूरी रेती का नर्म भाग होता है .
Shoulder : यह रेती का वह भाग होता है जो की टैंग और बॉडी को आपस में जोड़ता है .
Heel : यह रेती का वह भाग है जन्हा पर दांते नहीं कटे होते .
Face : यह रेती का मुख्य भाग है जन्हा दांते होते है
Tip Or Point : यह रेती का अंतिम सिरा होता है जो की ज्यादातर टेपर होता है .
रेती कितने प्रकार की होती है
रेती क्या इस्तेमाल लकड़ी का काम करने वाले और धातु का काम करने वाले व्यक्ति करते हैं. लेकिन हर एक धातु को अलग अलग तरीके से घिसाया जाता है और उसे किसी वस्तु का रुप दिया जाता है. इसीलिए रेती कई प्रकार की बनाई जाती है ताकि हर एक वस्तु को आसानी से बनाया जा सके. रेती आकार के अनुसार, लंबाई के अनुसार, कट के अनुसार और ग्रेड के अनुसार बनाया जाता है लेकिन इनके आगे भी रेती कई प्रकार की होती है.

File के निम्न मुख्य भाग संक्षिप्त रूप से

1. Handle  2. Tang  3. Ferrale  4. Shoulder  5. Heel  6. Edge  7. Side  8. Tip or Point
ज्वालामुखीय द्वीप

**ज्वालामुखीय द्वीप** (volcanic island) ऐसा द्वीप होता है जो किसी ज्वालामुखी के फटने से निकले हुए पत्थर व चट्टानों से उभरकर पानी की सतह से ऊपर निकल आए। ऐसे द्वीपों की ऊँचाई अक्सर अवसादन (सेडिमेन्टेशन) या मूँगे (कोरल) द्वारा बने द्वीपों से अधिक होती है, इसलिये इन्हें कभी-कभी **ऊँचे द्वीप** (high islands) भी कहा जाता है। इन द्वीपों को बनाने वाले ज्वालामुखी अक्सर द्वीप पर देखे जा सकते हैं हालांकि कभी-कभी वे मृत होते हैं या वायु-जल के प्रभाव से घिसे और वनस्पतियों से ढके जा चुके होते हैं।

## इन्हें भी देखें
* ज्वालामुखी

## सन्दर्भ

*
श्रेणी:द्वीप
राइजिंग पुणे सुपरजायंट

**राइजिंग पुणे सुपरजायंट्स** (अंग्रेजी : Rising Pune Supergiants) जिसका संक्षिप्त रूप (आरपीएस)  एक क्रिकेट टीम है जो महाराष्ट्र ,पुणे की ओर से इंडियन प्रीमियर लीग में  दो सालों के लिए इंडियन प्रीमियर लीग में खेलेगी।  इसकी जगह पहले चेन्नई सुपर किंग्स थी  लेकिन स्पॉट फिक्सिंग के कारण दो सालो के लिए प्रतिबंधित कर दिया गया है। आरपीएसजी समूह राइजिंग पुणे सुपरजायंट्स टीम के स्वामी है। 

इस टीम का नाम १८ जनवरी २०१६ को घोषित कर दिया था कि २०१६ इंडियन प्रीमियर लीग में नई टीम के तौर खेलेगी तथा इनके अलावा गुजरात लॉयन्स भी दो सालों के लिए खेलेगी पहले उसकी जगह राजस्थान रॉयल्स खेलती थी।  संजीव गोनका **राइजिंग पुणे सुपरजायंट्स** के मालिक है तथा स्टीव स्मिथ २०१७ इंडियन प्रीमियर लीग में कप्तानी करेंगे और टीम के कोच स्टीफन फ्लेमिंग है। हालांकि २०१६ इंडियन प्रीमियर लीग में कप्तानी महेंद्र सिंह धोनी ने की थी।

## सन्दर्भ



श्रेणी:इंडियन प्रीमियर लीग की क्रिकेट टीमें
श्रेणी:इंडियन प्रीमियर लीग
श्रेणी:पुणे
लघुजातक

**लघुजातक**, वराहमिहिर द्वारा रचित पाँच प्रमुख ग्रन्थों में से एक है। उनके द्वारा रचित अन्य चार ग्रन्थ ये हैं- बृहज्जातकम्, पंचसिद्धान्तिका, बृहत संहिता, और योगयात्रा।

## बाहरी कड़ियाँ
*लघुजातकम् (संस्कृत विकिस्रोत)
*लघुजातकम् (राष्ट्रीय संस्कृत संस्थान)
सकल मूल्य वर्धित

**सकल मूल्य वर्धित** या **सकल मूल्य संवर्धन** ( *ग्राॅस वैल्यू ऐडेड*(GVA)), अर्थशास्त्र में, किसी भी क्षेत्र, उद्योग, अर्थव्यवस्था या व्यावसायिक क्षेत्र में उत्पादित माल व सेवाओं के मूल्य की माप है। राष्ट्रीय खातों में, जीवीए उत्पादन शून्य मध्यवर्ती खपत होता है।। यह राष्ट्रीय खातों के उत्पादन खाते का एक संतुलन मद है।

## सकल धरेलू उत्पाद से संबंध
सकल मूल्य वर्धित, बतौर माप, सकल घरेलू उत्पाद(GDP) से संबंधित है, क्योंकि दोनों उत्पाद के ही मापदंड हैं। यह संबंध इस प्रकार परिभाषित है:

:सकल मूल्य वर्धित + उत्पादों पर कर - उत्पादों पर अनुवृत्ती(सब्सिडी) = सकल घरेलू उत्पाद

क्योंकि, उत्पादों पर करों और उत्पादों पर सब्सिडी का कुल समुच्चय, संपूर्ण अर्थव्यवस्था के स्तर पर ही उपलब्ध हैं, इसीलिए सकल मूल्य वर्धित के आँकड़े को सकल क्षेत्रीय घरेलू उत्पाद एवं अन्य इकाईयों(संपूर्ण देश से छोटी इकाइयों) के उत्पातन को मापने के लिए उपयोगित किया जाता है। इस संदर्भ में इसे इस प्रकार मापा जाता है:

:जीवीए = जीडीपी + अनुवृत्ती - (प्रत्यक्ष, बिक्री) करें

अतिसरल रूप में, जीवीए, अंतिम बिक्री और (शुद्ध) सब्सिडीयों से कारोबार में आयी सभी राजस्वों का महायोग है। इन आयों को, तब: व्यय(मजदूरी, वेतन और लाभांश), बचत(मुनाफा, मूल्यह्रास) और (अप्रत्यक्ष) करों को ढकने के लिए इस्तेमाल किया जाता है।

## इन्हें भी देखें
*सकल मुनाफा
*सकल घरेलू उत्पाद

## सन्दर्भ

श्रेणी:अर्थशास्त्री शब्दावली
श्रेणी:राष्ट्रीय खातें
श्रेणी:सकल घरेलू उत्पाद
श्रेणी:अर्थशास्त्र
निम्नस्खलन

[अंगूठाकार|300x300पिक्सेल|महासागरीय [प्लेट विवर्तनिकी|भौगोलिक तख़्ते निम्नस्खलित होने से महासागरीय गर्त  बन जाते हैं]]
भूविज्ञान में **निम्नस्खलन** उस प्रक्रिया को कहते हैं जिसमें दो भौगोलिक तख़्तों की संमिलन सीमा पर एक तख़्ता दूसरे के नीचे फिसलकर दबने लगता है, यानि कि उसका दूसरे तख़्ते के नीचे स्खलन होने लगता है। **निम्नस्खलन क्षेत्र** पृथ्वी के वे इलाक़े होते हैं जहाँ यह निम्नस्खलन चल रहा हो। अक्सर इन निम्नस्खलन क्षेत्रों में ज्वालामुखी, पर्वतमालाएँ, या (यदि यह समुद्री क्षेत्र में हो) महासागरीय गर्त (खाईयाँ या ट्रेन्च) बन जाते हैं। निम्नस्खलन की प्रक्रिया की गति चंद सेन्टीमीटर प्रति वर्ष ही होती है। एक तख़्ता दूसरे तख़्ते के नीचे दो से आठ सेमी प्रति वर्ष के औसत दर से खिसकता है। भारतीय उपमहाद्वीप में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।

## इन्हें भी देखें
* संमिलन सीमा
* प्लेट विवर्तनिकी
* भूरासायनिक चक्र

## सन्दर्भ

श्रेणी:प्लेट विवर्तनिकी
श्रेणी:भूवैज्ञानिक प्रक्रियाएँ
*
*
श्रेणी:भूगतिकी
महासागरीय भूपर्पटी

**महासागरीय भूपर्पटी** (Oceanic crust) किसी महासागरीय भौगोलिक तख़्ते की सबसे ऊपरी परत को कहते हैं। इसके विपरीत महाद्वीपीय भौगोलिक तख़्ते की सबसे ऊपरी परत को महाद्वीपीय भूपर्पटी कहते हैं।

## संरचना
यह भूप्रावार (मैन्टल) के ऊपर बिछी ठोस परत होती है जो भूप्रावर से मैग्मा के रूप में उगली गई सामग्री का ठण्डा हुआ और फिर समुद्री जल द्वारा रासायनिक अभिक्रियाओं से बदला गया ठोस रूप होती है। यह भूप्रावर की अत्यंत गर्म सामग्री का मैग्मा के रूप में उगलाव या तो दो भौगोलिक तख़्तों की संमिलन सीमा पर बनी मध्य-महासागर पर्वतमाला (mid-ocean ridge) में होता है या फिर बाढ़ बेसाल्ट के उलगावों में। महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।

## इन्हें भी देखें
* भूपर्पटी
* भूप्रावार
* प्लेट विवर्तनिकी
* महाद्वीपीय भूपर्पटी

## सन्दर्भ

श्रेणी:प्लेट विवर्तनिकी
श्रेणी:पृथ्वी की आतंरिक संरचना
श्रेणी:समुद्र विज्ञान
श्रेणी:समुद्र-वैज्ञानिक पारिभाषिकी
मध्य-महासागर पर्वतमाला

**मध्य-महासागर पर्वतमाला** (mid-ocean ridge) किसी महासागर के जल के अंदर प्लेट विवर्तनिकी द्वारा बनी एक पर्वतमाला होती है। सामान्यतः इसमें कई पहाड़ शृंखलाओं में आयोजित होते हैं और इनके बीच में एक लम्बी रिफ़्ट नामक घाटी चलती है। इस रिफ़्ट के नीचे दो भौगोलिक तख़्तों की संमिलन सीमा होती है जहाँ दबाव और रगड़ के कारण भूप्रावार (मैन्टल) से पिघला हुआ मैग्मा उगलकर लावा के रूप में ऊपर आता है और नया सागर का फ़र्श बनाता है - इसे प्रक्रिया को सागर नितल प्रसार (seafloor spreading) कहते हैं।

## इन्हें भी देखें
* महासागरीय भूपर्पटी (oceanic crust)
* प्लेट विवर्तनिकी (plate tectonics)
* कटक (भूविज्ञान) (ridge)

## सन्दर्भ

*
श्रेणी:सागरीय जल कृत स्थलाकृति
श्रेणी:भौतिक समुद्र विज्ञान
श्रेणी:भूवैज्ञानिक प्रक्रियाएँ
श्रेणी:प्लेट विवर्तनिकी
श्रेणी:ज्वालामुखीय स्थलाकृति
श्रेणी:समुद्र विज्ञान
ज्वालामुखी विज्ञान

**ज्वालामुखी विज्ञान** (volcanology या vulcanology) ज्वालामुखियों व उन से सम्बन्धित चीज़ों, जैसे कि मैग्मा, लावा और अन्य सम्बन्धित भूवैज्ञानिक, भूभौतिक और भूरसायनिक पहलुओं के अध्ययन को कहते हैं। ज्वालामुखी वैज्ञानिक का विशेष ध्यान ज्वालामुखियों के निर्माण, ऐतिहासिक अ आधुनिक विस्फोटों, जीवन-क्रमों, इत्यादि को समझने में लगता है। वे अक्सर जीवित, मूर्छित और मृत ज्वालामुखियों पर जाकर माप और नमूने लेते हैं और अन्य छानबीन करते हैं। ज्वालामुखी विज्ञान को भूविज्ञान की शाखा माना जाता है।

## इन्हें भी देखें
* भूविज्ञान
* ज्वालामुखी

## सन्दर्भ

*
श्रेणी:पृथ्वी विज्ञान
ज्वालामुखीयता

**ज्वालामुखीयता** (volcanism या vulcanism) पृथ्वी या अन्य किसी स्थलीय ग्रह या प्राकृतिक उपग्रह पर सबसी ऊपरी सतह में बनी दरार या छिद्र से नीचे से पिघले पत्थर या अन्य सामग्री के लावा और गैसों के रूप में उलगाव को कहते हैं। इनमें वह सारी परिघटनाएँ आती हैं जिनमें भूपर्पटी (क्रस्ट) और भूप्रावार (मैन्टल) से पिघली सामग्री उगल कर या विस्फोटक प्रक्रिया द्वारा ऊपर सतह पर आए और वहाँ जमकर ठोस रूप ले ले।

## इन्हें भी देखें
* ज्वालामुखी
* ज्वालामुखी विज्ञान

## सन्दर्भ

*
श्रेणी:ज्वालामुखी विज्ञान
बाढ़ बेसाल्ट

**बाढ़ बेसाल्ट** (flood basalt) ऐसे भयानक ज्वालामुखीय विस्फोट या विस्फोटों की शृंखला का नतीजा होता है जो किसी समुद्री फ़र्श या घरती के विस्तृत क्षेत्र पर बेसाल्ट लावा फैला दे, यानि वहाँ लावा की बाढ़ फैलाकर उसे जमने पर बेसाल्ट की चट्टानों से ढक दे। बहुत ही बड़े बाढ़ बेसाल्ट के प्रदेशों को उद्भेदन (ट्रैप) कहा जाता है, जिसका एक महत्वपूर्ण उदाहरण भारत का दक्कन उद्भेदन है। पृथ्वी के पिछले २५ करोड़ वर्षों के इतिहास में बाढ़ बेसाल्ट की ग्यारह घटनाएँ रहीं हैं, जिन्होंने विश्व में कई पठार और पर्वतमालाएँ निर्मित की हैं। हमारे ग्रह के इतिहास की पाँच महाविलुप्ति घटनाओं के पीछे भी एसी बाढ़ बेसाल्ट घटनाओं के होने का सन्देह है और सम्भव है कि पृथ्वी पर क्षुद्रग्रह प्रहार से भी बाढ़ बेसाल्ट घटनाएँ बीत सकती हैं।

## इन्हें भी देखें
* बेसाल्ट
* ज्वालामुखी

## सन्दर्भ

श्रेणी:बेसाल्ट
*
श्रेणी:भूविज्ञान
श्रेणी:भू-आकृति विज्ञान
श्रेणी:ज्वालामुखी विज्ञान
श्रेणी:भूवैज्ञानिक संकट
एबरडीन का पेट्रोलियम उद्योग

:*यह पृष्ठ केवल [[एबरडीन]] के [[शिलारस|पेट्रोलियम]] उद्योग से संबंधित है, यहाँ की संपूर्ण [[अर्थव्यवस्था]] की जानकारी के लिये, [[एबरडीन की अर्थव्यवस्था]] पर जाएँ*

thumb|200px|तेल और गैस ड्रिलिंग रिग
thumb|200px|एबरडीन कोस्ट

**एबरडीन** में, परंपरागत रूप से, मछली पकड़ने, कपड़ा मिलों, जहाज निर्माण और कागज बनाने के काम होते रहे हैं। इन उद्योगों का बड़े पैमाने पर प्रतिस्थापन किया जा चुका है। पिछले तीन दशकों से एबरडीन के आर्थिक विकास में आयी जबर्दस्त तेजी के लिए काफी हद तक यहाँ के इलेक्ट्रॉनिक्स डिजाइन और विकास उद्योग में उच्च प्रौद्योगिकी विकास, व अन्य उद्योगों के साथ विशेष रूप से यहाँ के तेल उद्योग जिम्मेदार है। पेट्रोलियम उद्योग अब एबरडीन की अर्थव्यवस्था के प्रमुख हिस्सा बन चुके हैं।

बीसवीं सदी के अंतिम चरण में उत्तरी सागर में महत्वपूर्ण तेल भंडार की खोज के बाद से एबरडीन यूरोप के पेट्रोलियम उद्योग का केंद्र बन गया। विश्व में दूसरे सबसे बड़े हेलीपोर्ट और समुद्र में तेल निकालने के लिए एक महत्वपूर्ण जहाज बंदरगाह सेवा के कारण एबरडीन को अक्सर *ऑयल कैपिटल ऑफ़ यूरोप* भी कहा जाता है।

आने वाले वर्षों में तेल आपूर्ति के कम होते जाने की संभावना को देखते हुए एबरडीन को {0ऑयल कैपिटल ऑफ़ यूरोप{/0} से *एनर्जी कैपिटल ऑफ़ यूरोप* बनाने के संयुक्त प्रयास चल रहे हैं और नयी ऊर्जा स्रोतों के विकास पर ख़ास दिलचस्पी ली जाने लगी है; और तेल उद्योग से नयी ऊर्जा तथा अन्य उद्योगों की ओर प्रौद्योगिकी का स्थानांतरण शुरू हो चुका है। इस प्रक्रिया को तेज करने के लिए स्कॉटिश इंटरप्राइज के नेतृत्व में "एनर्जेटिका" की शुरुआत हो चुकी है।

## इन्हें भी देखें
*एबरडीन की अर्थव्यवस्था

## सन्दर्भ

श्रेणी:एबरडीन की अर्थव्यवस्था
श्रेणी:एबरडीन
महाद्वीपीय भूपर्पटी

**महाद्वीपीय भूपर्पटी** (continental crust) आग्नेय (इगनियस), अवसादी (सेडिमेन्टरी) और कायांतरित पत्थरों की बनी उस परत को कहते हैं जिसके महाद्वीप और उनसे जुड़े हुए लेकिन महासागरों में डूबे महाद्वीपीय ताक बने होते हैं। क्योंकि यह सामग्री सिलिकन व अल्युमिनियम से भरपूर खनिजों की बनी होती है इसलिये इस परत को कभी-कभी सिअल (sial) भी कहते हैं, जबकि महासागरीय भूपर्पटी (oceanic crust) में सिलिकन और मैग्नीसियम के खनिज अधिक होने से उसे सिमा (sima) कहा जाता है।

## महाद्वीपीय और महासागरीय भूपर्पटी के घनत्व में अंतर
महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।

## इन्हें भी देखें
* भूपर्पटी
* भूप्रावार
* प्लेट विवर्तनिकी
* महासागरीय भूपर्पटी

## सन्दर्भ

श्रेणी:प्लेट विवर्तनिकी
श्रेणी:पृथ्वी की आतंरिक संरचना
सुन्दा ताक

**सुन्दा ताक** (Sunda Shelf) दक्षिणपूर्वी एशिया की महाद्वीपीय ताक (कॉन्टीनेन्टल शेल्फ़) का दक्षिणपूर्वी विस्तार है। सुन्दा ताक पर मलय प्रायद्वीप, सुमात्रा, जावा, बोर्नियो, मादूरा, बाली और हज़ारों छोटे द्वीप स्थित हैं। १८.५ करोड़ वर्ग किमी क्षेत्रफल वाले इस समुद्री इलाक़े की गहराई लगभग सभी जगह ५० मीटर से कम है और कुछ जगहों पर केवल २० मीटर ही है। फ़िलीपीन्स, सुलावेसी और लघुतर सुन्दा द्वीपसमूह इस ताक से कुछ गहरी समुद्री खाईयों द्वारा विभाजित हैं।

## नामोत्पत्ति
सुन्दा ताक का नाम जावा द्वीप पर रहने वाले सुन्दा समुदाय के नाम पर पड़ा है।

## इन्हें भी देखें
* सहूल ताक
* महाद्वीपीय ताक
* बृहत्तर सुन्दा द्वीपसमूह

## सन्दर्भ

श्रेणी:दक्षिण पूर्व एशिया का भूगोल
श्रेणी:महाद्वीपीय ताकें
श्रेणी:इण्डोनेशिया का भूगोल
संमिलन सीमा

भूवैज्ञानिक प्लेट विवर्तनिकी में **संमिलन सीमा** (convergent boundary) वह सीमा होती है जहाँ पृथ्वी के स्थलमण्डल (लिथोस्फ़ीयर) के दो भौगोलिक तख़्ते (प्लेटें) एक दूसरे की ओर आकर टकराते हैं या आपस में घिसते हैं। ऐसे क्षेत्रों में दबाव और रगड़ से भूप्रावार (मैन्टल) का पत्थर पिघलने लगता है और ज्वालामुखी तथा भूकम्पन घटनाओं में से एक या दोनों मौजूद रहते हैं। संमिलन सीमाओं पर या तो एक तख़्ते का छोर दूसरे तख़्ते के नीचे दबने लगता है (इसे निम्नस्खलन या सबडक्शन कहते हैं) या फिर महाद्वीपीय टकराव होता है।

## निम्नस्खलन और उपरस्खलन
यदि संमिलन सीमा पर एक प्लेट दूसरे के नीचे खिसककर (स्खलित होकर) दबने लगे तो इस प्रक्रिया को निम्नस्खलन (सबडक्शन, subduction) कहते है और उस दबी हुई प्लेट को निम्नस्खलित प्लेट (subducted plate) कहते हैं। इस स्थिति में ऊपर चढ़ी हुई प्लेट को उपरस्खलित प्लेट (obducted plate) कहते हैं। एशिया में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।

## तीन प्रकार की संमिलन सीमाएँ
जब दो तख़्ते टकराते हैं, और यदी एक महासागरीय हो और दूसरा महाद्वीपीय हो, तो महाद्वीपीय तख़्ता आम तौर पर महासागरीय तख़्ते से कम घना होता है। इसलिये, सामान्यतः महासागरीय तख़्ता दूसरे तख़्ते के नीचे डूबता (दबता) है। ऐसी स्थितियों में एक ओर तो गहरा महासागरीय गर्त (ट्रेन्च) बन जाता है और दूसरी ओर एक पर्वतमाला बन जाती है। ठीक यही प्रशांत महासागर में महासागरीय नाज़का प्लेट के महाद्वीपीय दक्षिण अमेरिकी प्लेट के साथ बनी संमिलन सीमा पर हुआ है। अत्यंत दबाव के कारण यहाँ पत्थर पिघलकर लावा बन जाता है और भारी मात्रा में गैस भी बनती है। इस कारणवश इन पर्वतमालाओं के कुछ पर्वत विश्व के सबसे विस्फोटक ज्वालामुखिओं में गिने जा सकते है। दक्षिण अमेरिका की ऐन्डीज़ पर्वतमाला के सक्रीय ज्वालामुखी नाज़का व दक्षिण अमेरिकी तख़्तों में हो रही इसी आपसी प्रक्रिया का नतीजा हैं।

File:Oceanic-continental destructive plate boundary.svg|महासागरीय-महाद्वीपीय
File:Continental-continental destructive plate boundary.svg|महाद्वीपीय-महाद्वीपीय
File:Oceanic-oceanic destructive plate boundary.svg|महासागरीय-महासागरीय


## इन्हें भी देखें
* प्लेट विवर्तनिकी
* निम्नस्खलन

## सन्दर्भ

श्रेणी:प्लेट विवर्तनिकी
सहूल ताक

**सहूल ताक** (Sahul Shelf) ऑस्ट्रेलियाई महाद्वीप की महाद्वीपीय ताक (कॉन्टीनेन्टल शेल्फ़) का भाग है जो ऑस्ट्रेलिया के तट से आगे विस्तृत है। यह पश्चिमोत्तर में ऑस्ट्रेलियाई तट से लेकर तिमोर सागर के अधिकांश भाग के नीचे चलता हुआ वहाँ अंत होता है जहाँ तिमोर समुद्री खाई की गहराईयाँ आरम्भ होतीं हैं। उत्तर में यह ऑस्ट्रेलियाई तट से आगे नया गिनी तक पहुँचता है और पूरे आराफ़ूरा सागर के नीचे फैला हुआ है।

## पिछले हिमयुग में
आज से लगभग १८,००० वर्ष पूर्व, जब पिछला हिमयुग अपने चरम पर था, समुद्र का बहुत सा जल बर्फ़ में जमा हुआ था और समुद्रतल आज की तुलना में नीचे था। भूवैज्ञानिकों को प्रमाण मिले हैं कि उस समय सहूल ताक समुद्र की सतह से ऊपर धरती के रूप में था और आज का आराफ़ूरा सागर लगभग पूरा-का-पूरा सूखी ज़मीन था।

## इन्हें भी देखें
* सुन्दा ताक
* महाद्वीपीय ताक
* बृहत्तर सुन्दा द्वीपसमूह

## सन्दर्भ

श्रेणी:महाद्वीपीय ताकें
श्रेणी:ऑस्ट्रेलिया का भूगोल
ज्वालामुखीय चाप

**ज्वालामुखीय चाप** (volcanic arc) ज्वालामुखियों की एक शृंखला होती है जो दो भौगोलिक तख़्तों की संमिलन सीमा में निम्नस्खलित तख़्ते (subducting plate) के ऊपर बन जाती है। ऊपर से देखने पर ज्वालामुखियों की यह शृंखला एक चाप (आर्क) के आकार में नज़र आती है। यदि यह किसी महासागर में स्थित हो तो अक्सर यह ज्वालामुखी समुद्र सतह से ऊपर निकलकर ज्वालामुखीय द्वीप बना देते हैं और यह शृंखला एक द्वीप चाप के रूप में नज़र आती है। अक्सर इन द्वीपों से सामानांतर एक महासागरीय गर्त (ट्रेन्च) भी स्थित होता है।

## इन्हें भी देखें
* निम्नस्खलन
* द्वीप चाप
* ज्वालामुखीय द्वीप

## सन्दर्भ

*
श्रेणी:द्वीपसमूह
श्रेणी:प्लेट विवर्तनिकी
श्रेणी:सागरीय जल कृत स्थलाकृति
शिकंजा

thumb|विभिन्न प्रकार के शिकंजे
**शिकंजा** (clamp) वह युक्ति है जो बस्तुओं को कसकर पकडे रखती है जिससे उन पर कोई कार्य किया जा सके।

## इन्हें भी देखें
*बाँक (वाइस)

श्रेणी:औज़ार
बाँक

thumb|वाइस या बाँक
**बाँक** या **वाइस** (vise या vice) एक यांत्रिक उपकरण है जो वस्तुओं को पकड़कर रोके रहता है जिससे उनके ऊपर कोई कार्य करने में वे हिले-डुलें नहीं। इनमें दो समानान्तर जबड़े होते हैं, एक चलायमान तथा दूसरा अचल। चलायमान जबड़ा, एक स्क्रू की सहायता से आगे-पीछे चलता है।

## इन्हें भी देखें
*शिकंजा (क्लैम्प)

श्रेणी:औज़ार
यॉर्क अंतरीप प्रायद्वीप

**यॉर्क अंतरीप प्रायद्वीप** (Cape York Peninsula) एक विशाल और दूर-दराज़ प्रायद्वीप है जो ऑस्ट्रेलिया की मुख्यभूमि का उत्तरतम क्षेत्र भी है। यह पृथ्वी के अंतिम पूरी तरह से अपरिवर्तित जंगली क्षेत्रों में से एक है। इसके लगभग आधे क्षेत्रफल पर मवेशी चराए जाते हैं लेकिन बाक़ी का भाग लगभग मानव द्वारा अछूता है। यह एक मैदानी इलाक़ा है जिसपर युकालिप्टस, अन्य वृक्ष, झाड़ और घास विस्तृत है। परिस्थितिक दृष्टि से यह सवाना और उष्णकटिबंधीय वर्षा-वन का मिश्रण है। प्रायद्वीप पर ग़ैर-क्षेत्रीय वनस्पतियों के आ जाने से स्थानीय पौधों को ख़तरा है। प्रशासनिक रूप से यॉर्क अंतरीप प्रायद्वीप क्वीन्सलैण्ड राज्य का भाग है।

## इन्हें भी देखें
* क्वीन्सलैण्ड

## सन्दर्भ

श्रेणी:क्वीन्सलैण्ड
श्रेणी:ऑस्ट्रेलिया के प्रायद्वीप
श्रेणी:आराफ़ूरा सागर
फजले कबीर

**फजले कबीर** (जन्म:4 जुलाई, 1955) बांग्लादेश के केंद्रीय बैंक ‘बांग्लादेश बैंक’ के गवर्नर हैं। इसके पूर्व वे सोनाली बैंक के निदेशक मंडल के अध्यक्ष थे। उन्हें बांग्लादेश बैंक के पूर्व गवर्नर अतिउर रहमान के पद से इस्तीफा देने के उपरांत बांग्लादेश बैंक का गवर्नर नियुक्त किया गया। न्यूयार्क स्थित फेडरल बैंक में बांग्लादेश बैंक के खाते से हैकर्स द्वारा लगभग 81 मिलियन की चोरी की घटना की नैतिक जिम्मेदारी लेते हुए अतिउर रहमान ने अपने पद से इस्तीफा दे दिया।
## सन्दर्भ

## बाहरी कड़ियाँ
* बांग्लादेश बैंक के गवर्नर की सूची (अँग्रेजी में)
श्रेणी:1955 में जन्मे लोग
श्रेणी:बांग्लादेश के गवर्नर
श्रेणी:बांग्लादेश के लोग
कोरल सागर

**कोरल सागर** (Coral Sea) दक्षिणी प्रशांत महासागर का एक सीमांत सागर है, जो ऑस्ट्रेलिया के उत्तरी तट पर यॉर्क अंतरीप प्रायद्वीप से पूर्वोत्तर में स्थित है। इसके पश्चिम में क्वीन्सलैण्ड का पूर्वी तट है और पूर्व में वानूआतू स्थित है। पश्चिमोत्तर में यह पूर्वी नया गिनी के दक्षिण तट से मिलता है और टोरेस जलसन्धि द्वारा आराफ़ूरा सागर से जुड़ा हुआ है। पूर्व में यह प्रशांत महासागर और सोलोमन सागर से जुड़ा हुआ है। विश्व-प्रसिद्ध ग्रेट बैरियर रीफ, जो दुनिया का सबसे बड़ा प्रवाल शैल-श्रेणी मंडल है, कोरल सागर में ही स्थित है।

## इन्हें भी देखें
* ग्रेट बैरियर रीफ
* सीमांत सागर
* यॉर्क अंतरीप प्रायद्वीप

## सन्दर्भ

*
श्रेणी:सीमांत सागर
श्रेणी:प्रशान्त महासागर के सीमांत सागर
श्रेणी:ऑस्ट्रेलिया-सोलोमन द्वीपसमूह‎ सीमा
श्रेणी:ओशिआनिया के सागर
बांग्लादेश बैंक

**बांग्लादेश बैंक** () बांग्लादेश का केंद्रीय बैंक है और एशियाई क्लियरिंग यूनियन के सदस्य है। पिछले दिनों हैकरों ने इस बैंक से 8.1 करोड़ डॉलर यानी करीब 543 करोड़ रुपए की राशि निकाल ली थी। दुनिया में किसी बैंक से उड़ाई गई यह अब तक की सबसे बड़ी रकम है। इस घटना के बाद बांग्‍लादेश के केंद्रीय बैंक के प्रमुख अतीउर रहमान और उनके दो सहयोगियों ने अपने पद से इस्‍तीफा दे दिया था। यह चोरी न्‍यूयॉर्क स्थित फेडरल रिजर्व के अकाउंट से हुई है। यह राशि फॉरेन एक्‍सचेंज रिजर्व के तौर पर रखी गई थी। बांग्‍लादेश के पास मौजूदा समय में 27 अरब डॉलर का फॉरेन एक्‍सचेंज रिजर्व है। अतीउर रहमान के इस्तीफे के बाद फजले कबीर को नए गवर्नर के रूप में नियुक्त किया गया है।

## बांग्लादेश बैंक के गवर्नरों की सूची

बांग्लादेश बैंक के गवर्नरों की सूची इस प्रकार है:

## सन्दर्भ

श्रेणी:बांग्लादेश
टोरेस जलसन्धि

**टोरेस जलसन्धि** (Torres Strait) ऑस्ट्रेलिया और नया गिनी द्वीप के बीच की जलसन्धि है। यह अपनी न्यूनतम बिन्दु में १५० किमी की चौड़ाई रखती है। इसके दक्षिण में ऑस्ट्रेलियाई मुख्यभूमि के क्वीन्सलैण्ड राज्य का यॉर्क अंतरीप प्रायद्वीप है और उत्तर में पापुआ न्यू गिनी का पश्चिमी प्रान्त है। यह जलदन्धि पूर्व में स्थित कोरल सागर के पानी को पश्चिम में स्थित आराफ़ूरा सागर से जोड़ती है। हालांकि यह नाव-यातायात के लिये एक महत्वपूर्ण जलमार्ग है, इसके अधिकतर भाग में गहराई बहुत ही कम है (७ से १५ मीटर तक)। इतनी कम गहराई और जगह-जगह पर शैल-भित्तियों और द्वीपों के बिखरे होने से इसे एक ख़तरनाक मार्ग माना जाता है।

## टोरेस जलसन्धि द्वीप और निवासी
टोरेस जलसन्धि में कम-से-कम २७४ द्वीप हैं जिनमें से १७ पर स्थाई मानव आबादी है। यहाँ के लोग हज़ारों वर्षों से ऑस्ट्रेलियाई मुख्यभूमि पर ऑस्ट्रेलियाई आदिवासियों (ऐबोरिजिनल) और नया गिनी के मॅलानेशियाई लोगों के बीच में व्यापार व सांस्कृतिक सम्पर्क बनाने वाली एक महत्वपूर्ण कड़ी थे। आधुनिक काल में यहाँ के द्वीपों में लगभग ६,८०० और ऑस्ट्रेलियाई मुख्यभूमि पर लगभग ४२,००० टोरेस जलसन्धि द्वीपवासी (Torres Strait Islanders) रहते हैं।

## इन्हें भी देखें
* कोरल सागर
* आराफ़ूरा सागर
* यॉर्क अंतरीप प्रायद्वीप

## सन्दर्भ

श्रेणी:आराफ़ूरा सागर
श्रेणी:कोरल सागर
श्रेणी:ऑस्ट्रेलिया-पापुआ न्यू गिनी सीमा
समर-विद्या

युद्ध में शत्रु से लड़ने एवं उसे पराजित करने के लिये सैनिक शक्ति को संगठित करना, हथियारों का समन्वय एवं उपयोग करने की तकनीक के विज्ञान एवं कला को **सामरिकी** या **समर-विद्या** या **युद्ध-विद्या** (Military tactics) कहते हैं।

## इन्हें भी देखें
*सैनिक दावपेंचों की सूची
*सैन्य रणनीति

श्रेणी:युद्ध
श्रेणी:सेना
सैनिक दावपेंचों की सूची

यहाँ सेना द्वारा प्रयोग किये जाने वाले दावपेंचों (टैक्टिक्स) की सूची दी गयी है।

## सामान्य दावपेंच
* तत्सामयिक मौसम का लाभ उठाना ( Exploiting prevailing weather )
* फायर अटैक (Fire attacks)
* सैन्यशक्ति का संकेन्द्रण (Force concentration)
* रात्रि युद्ध (Night combat)
* आवीक्षण (Reconnaissance)

## छोटी इकाइयों के लिये दावपेंच

श्रेणी:युद्ध
इंग्लैंड और आयरलैंड में श्रीलंकाई क्रिकेट टीम 2016

श्रीलंका क्रिकेट टीम का इंग्लैण्ड,आयरलैंड दौरा 2016

श्रीलंका क्रिकेट टीम ने 19 मई से 5 जुलाई 2016 तक इंग्लैंड दौरा निर्धारित किया है। इस दौरे में तीन टेस्ट, पांच  एकदिवसीय और एक टीट्वेंटी -20 मैच इंग्लैंड क्रिकेट टीम के खिलाफ खेलेंगे।श्रीलंका दो अभ्यास टेस्ट  मैच एसेक्स और लेस्टरशायर के खिलाफ टेस्ट मैचों की शृंखला से पहले खेलेंगे, और दो वनडे आयरलैंड के खिलाफ वनडे शृंखला के पहले खेलेंगे।

## इंग्लैंड

### खिलाड़ी

कुसल परेरा की जगह धम्मिका प्रसाद श्रीलंका टेस्ट टीम में। क्रिस वोक्स घायल बेन स्टोक्स, जो बाद शृंखला से बाहर हो गए के लिए एक स्थानापन्न के रूप में दूसरे टेस्ट के लिए इंग्लैंड टीम में शामिल किया गया। दुष्मंथा चमीरा उसकी पीठ के निचले हिस्से में एक तनाव फ्रैक्चर का सामना करना पड़ा और दौरे से बाहर हो गए। चमिंडा बंडारा चमीरा स्थानापन्न के रूप में नामित किया गया था। वनडे मैचों में आयरलैंड के बाद, शमिंडा इरांगा डबलिन में अस्पताल में भर्ती कराया गया था उसके दिल पर परीक्षणों से गुजरना। हालांकि, एक ही दिन उन्होंने अंतरराष्ट्रीय क्रिकेट परिषद (आईसीसी) द्वारा अंतरराष्ट्रीय मैचों में गेंदबाजी से दूसरे टेस्ट के दौरान सूचना एक अवैध कार्यवाही के कारण निलंबित कर दिया गया था। तीसरे वनडे के लिए पहले, लाहिरू थिरिमाने एक पीठ के निचले हिस्से में खिंचाव के कारण शृंखला के बाकी के शासन से बाहर किया गया था।

### टूर मैच
#### तीन दिन: एसेक्स बनाम श्रीलंका

#### तीन दिन: लेस्टरशायर बनाम श्रीलंका

### टेस्ट श्रृंखला
#### 1ला टेस्ट

#### 2रा टेस्ट

#### 3रा टेस्ट

### वनडे श्रृंखला
#### 1ला वनडे

#### 2रा वनडे

#### 3रा वनडे

#### 4था वनडे

#### 5वा वनडे

### टी20इ श्रृंखला
#### केवल टी 20

## आयरलैंड

### खिलाड़ी

### वनडे श्रृंखला
#### 1ला वनडे

#### 2रा वनडे

श्रेणी:क्रिकेट टीमों के दौरे
श्रेणी:२०१६ की क्रिकेट प्रतियोगिताएँ
टीएचडीसी इंडिया लिमिटेड

**टीएचडीसी इंडिया लिमिटेड** (पूर्व नाम टिहरी हाइड्रो डेवलपमेंट कारपोरेशन लिमिटेड) भारत सरकार एवं उ.प्र. सरकार का संयुक्‍त उपक्रम है। विद्युत घटकों के लिए भारत सरकार एवं उ.प्र. सरकार के मध्‍य 75:25 के अनुपात में इक्‍विटी की अंशभागिता है। कंपनी का गठन जुलाई,1988 में 2400 मेगावाट के टिहरी हाइड्रो पावर कॉम्पलैक्स तथा अन्य जल विद्युत परियोजनाओं के विकास, परिचालन एवं अनुरक्षण के लिए किया गया था।

## इन्हें भी देखें
*टिहरी बाँध

## बाहरी कड़ियाँ
*टीएचडीसी इंडिया लिमिटेड

श्रेणी:भारत सरकार के उपक्रम
सुन्दा चाप

**सुन्दा चाप** (Sunda Arc) दक्षिणपूर्व एशिया में स्थित एक ज्वालामुखीय चाप (volcanic arc) है जिसने सुमात्रा, जावा, सुन्दा जलसन्धि और लघुतर सुन्दा द्वीपसमूह के द्वीपों का निर्माण किया। इस पूरे चाप में ज्वालामुखियों की एक शृंखला रीढ़ की भांति खड़ी है।

## इन्हें भी देखें
* ज्वालामुखीय चाप
* लघुतर सुन्दा द्वीपसमूह

## सन्दर्भ

श्रेणी:ज्वालामुखीय चाप
श्रेणी:प्लेट विवर्तनिकी
श्रेणी:बृहत्तर सुन्दा द्वीपसमूह
श्रेणी:लघुतर सुन्दा द्वीपसमूह
श्रेणी:इण्डोनेशिया का भूविज्ञान
मज़ार-ए-क़ायद

**मज़ार-ए-क़ायद** पाकिस्तान के संस्थापक मुहम्मद अली जिन्ना की अंतिम आरामगाह है, जो पाकिस्तान के वाणिज्यिक राजधानी कराची के मध्य में स्थित है। इस मक़बरे को अक्सर कराँची की पहचान के रूप में भी देखा जाता है। इसका निर्माणकार्य 1960 के दशक में पूरा हुआ था। यह जगह आम तौर पर शाँत रहते है और इस लिहाज़ से यह चिंतनशील बात है की यह एक महानगर के केंद्र में होते हुए भी बिलकुल शाँत वातावरण प्रदान करती है। ऊँचे पटल पर होने के कारण, इसके गुंबद को कई मील दूर से ही देखा जा सकता है। इसमें में पाकिस्तान के प्रथम प्रधानमंत्री श्री लियाकत अली खान और जिन्ना की बहन फातिमा जिन्ना भी जिन्नाह् के साथ दफन हैं। पाकिस्तान के राष्ट्रीय दिवसों पर या अन्य विशेष अवसरों पर यहाँ विशेष आयोजनों भी की जाती है। राजकीय दौरे पर पाकिस्तान आए विदेशी राजनीतिज्ञ और कई अवसरों पर अन्य उच्च अधिकारी भी इस मज़ार पर अपने सदभावन पेश करने, यहाँ की यात्रा करते हैं। पाकिस्तान में इसे को "*क़ौमी मज़ार*"(राष्ट्रीय तीर्थ) का दर्जा दिया गया है (इस संदर्भ में यह, कुछ हद तक, भारत में राजघाट की जोड़ीदार है)।

## वास्तुकला
मज़ार-ए-क़ायद के निर्माण के प्रमुख वास्तुकार एवं डिजाइन करने वाले, जॉन मर्चेन्ट थे। यह "मज़ार" 54 एकड़ परिसर के क्षेत्रविस्तार पर फैला हुआ है एवं मउरश शैली में, सफेद संगमरमर कमानों और ताँबे के बाड़ों से बनाया गया है। मुख्य संरचना 54 वर्ग मीटर के एक 4 मीटर ऊँचे पटल पर स्थित है। मूलतः वर्गाकार पदछाप वाली यह संरचना चार दीवारें से धिरा है, जिनमें चारों की लंबाई 75 मीटर है। इसकी कुल ऊंचाई 43 मीटर है। इसकी गुंबद का भीतरी भाग चीन की सरकार द्वारा उपहार के रूप में दिये गए झूमर की रौशनी की वजह से हरी झलक देता है। मज़ार के चारों ओर एक पार्क बनाया गया है, जो स्थापित शक्तिशाली एकाग्रता रोशनी रात के समय इस के सफेद संगमरमर पर प्रकाश डालती हैं।
अंद्रूनी कब्र-कक्ष में कुल चार कब्रें हैं, जिनमें तीन कब्रें एक साथ हैं और एक कब्र उत्तर की और स्थित है, जो कि फातिमा जिन्नाह की है। बाकी के तीन, लियक़त अली खान, मुहम्मद अली जिन्नाह और अब्दुर रबी निसार की हैं।

## चित्रपट्टिका


Mazar_e_quide.JPG|
Angle_of_Mozar_Quaid-e-Azam.jpg|
Guard standing Quaid Mazar.jpg|
PK Karachi asv2020-02 img52 Mazar-e-Quaid.jpg



## और देखें
*पाकिस्तान यादगार
*मीनार-ए-पाकिस्तान
*पाकिस्तान दिवस

## बाहरी कड़ियाँ
* अंग्रेजी लिंक को क्लिक करें For English link please click here 
* पढ़ें कराची के बारे में

श्रेणी:सिंध की इमारतें
श्रेणी:कराची के पर्यटन स्थल
श्रेणी:कराची
श्रेणी:मोहम्मद अली जिन्ना
श्रेणी:पाकिस्तान के राष्ट्रीय प्रतीक
श्रेणी:कराची के मनोरंजन स्थलों
महाड़ सत्याग्रह

thumb|कांस्य मूर्ति में आंबेडकर द्वारा महाड आंदोलन का चित्रण
thumb|Flyer published before Mahad Satyagraha in 1927

**महाड़ का सत्याग्रह** (अन्य नाम: **चवदार तालाब सत्याग्रह** व **महाड का मुक्तिसंग्राम**) भीमराव आंबेडकर की अगुवाई में 20 मार्च 1927 को महाराष्ट्र राज्य के रायगढ़ जिले के महाड स्थान पर दलितों को सार्वजनिक चवदार तालाब से पानी पीने और इस्तेमाल करने का अधिकार दिलाने के लिए किया गया एक प्रभावी सत्याग्रह था। इस दिन को भारत में सामाजिक सशक्तिकरण दिवस के रूप में मनाया जाता है। इस सत्याग्रह में हजारों की संख्या में दलित लोग सम्मिलित हुए थे, सभी लोग महाड के चवदार तालाब पहुँचे और आंबेडकर ने प्रथम अपने दोनों हाथों से उस तालाब पानी पिया, फिर हजारों सत्याग्रहियों उनका अनुकरण किया। यह आंबेडकर का पहला सत्याग्रह था।

सवर्ण हिंदुओं द्वारा अछूतों को तालाब का पानी पाने के अधिकार नकारा गया था, जबकि सवर्ण हिंदू दलितों को हिंदू धर्म का हिस्सा मानते थे। सभी हिंदू जाति समूहों एवं अन्य धर्म के लोग मुस्लिम, ईसाई तक भी उस ताबाल का पानी पी सकते थे। ऐसी असमानता के विरोध में आंबेडकर ने क्रान्ति के पहली शुरूवात की। डाक्टर आंबेडकर के साथ इस आन्दोलन में उनके तीन कुत्ते भी साथ थे इस आन्दोलन में हिन्दूऔ ने दलित लोगो का बहुत खून बहाया इस आन्दोलन में देश के सभी जगह से दलित एकत्रित हुए थे  

## पृष्ठभूमि
हिन्दू जाति प्रथा में दलितों (जिन लोगो को दबाया गया हो समाजिक, राजनैतिक, आर्थिक और शैक्षिक रूप से) को समाज से पृथक करके रखा जाता था। उन लोगों को सार्वजनिक नदी, तालाब और सड़कें इस्तेमाल करने की मनाही थी। अगस्त 1923 को बॉम्बे लेजिस्लेटिव कौंसिल के द्वारा एक प्रस्ताव लाया गया, कि वो सभी जगह जिनका निर्माण और देखरेख सरकार करती है, ऐसी जगहों का इस्तमाल हर कोई कर सकता है। जनवरी 1924 में, महाड जोकि बॉम्बे कार्यक्षेत्र का हिस्सा था। उस अधिनियम को नगर निगम परिषद के द्वारा लागू किया गया। लेकिन सवर्णवादी हिन्दुओं के विरोध के कारण इसे अमल में नहीं लाया जा सका।

## इन्हें भी देखिए
* सामजिक सशक्तिकरण दिवस
* कालाराम मन्दिर सत्याग्रह

## सन्दर्भ

श्रेणी:महाराष्ट्र का इतिहास
श्रेणी:भीमराव आंबेडकर
श्रेणी:भीमराव आम्बेडकर द्वारा चलाए गए आन्दोलन
श्रेणी:रायगढ़ ज़िला, महाराष्ट्र
लघुतर सुन्दा द्वीपसमूह

**लघुतर सुन्दा द्वीपसमूह** (इंडोनेशियाई: Kepulauan Sunda Kecil) दक्षिणपूर्व एशिया में ऑस्ट्रेलिया से उत्तर में स्थित द्वीपों का एक समूह है। बृहत्तर सुन्दा द्वीपसमूह के साथ यह सुन्दा द्वीपसमूह बनाते हैं। लघुतर सुन्दा द्वीप सुन्दा चाप नामक एक ज्वालामुखीय चाप का भाग हैं जो जावा सागर में एक भौगोलिक तख़्ते के दूसरे के नीचे निम्नस्खलन (सबडक्शन) द्वारा बना है।

## इन्हें भी देखें
* बृहत्तर सुन्दा द्वीपसमूह
* सुम्बावा

## सन्दर्भ

श्रेणी:लघुतर सुन्दा द्वीपसमूह
श्रेणी:इण्डोनेशिया के द्वीपसमूह
कैरोलाइन द्वीपसमूह

**कैरोलाइन द्वीपसमूह** (Caroline Islands) प्रशांत महासागर के पश्चिमी भाग में स्थित एक बड़े क्षेत्रफल पर बिखरा हुआ छोटे द्वीपों का द्वीपसमूह है। यह नया गिनी के उत्तर में स्थित है। कैरोलाइन द्वीपसमूह का पूर्वी हिस्सा संघीकृत राज्य माइक्रोनेशिया में आता है जबकि इसका पश्चिमतम भाग पलाउ देश का भाग है। इस पूरे द्वीपसमूह में लगभग ५०० मूँगे (कोरल) द्वीप सम्मिलित हैं।

## इन्हें भी देखें
* संघीकृत राज्य माइक्रोनेशिया
* पलाउ

## सन्दर्भ

*
श्रेणी:प्रशांत महासागर के द्वीपसमूह
श्रेणी:ओशिआनिया के द्वीपसमूह
याप द्वीप

**याप** (Yap) या **वक़ाब** (Waqab) प्रशांत महासागर में स्थित संघीकृत राज्य माइक्रोनेशिया नामक देश का एक प्रमुख द्वीप है। यह उस देश के याप राज्य का प्रमुख द्वीप भी है। याप द्वीप वास्तव में चार द्वीपों से बना है जो चारों एक ही मूँगे (कोरल) के रीफ़ (शैल-भित्ती) से घिरे हैं हालांकि इन सबके बीच कम गहराई का समुद्री जल है। यह चार द्वीप हैं - मर्बक़ (Marbaq), गगिल-तमिल (Gagil-Tamil), माप (Maap) और रुमुंग (Rumung)। भौगोलिक रूप से याप फ़िलिपीन सागर प्लेट के एक उभार पर टिका है और माइक्रोनेशिया के अन्य द्वीपों से अधिक ऊँचाई पर है। याप की संस्कृति भी अन्य द्वीपों से अधिक प्रभावशाली मानी जाती है।

## इन्हें भी देखें
* संघीकृत राज्य माइक्रोनेशिया
* कैरोलाइन द्वीपसमूह

## सन्दर्भ

श्रेणी:याप राज्य के द्वीप
*
संघीकृत राज्य माइक्रोनेशिया के राज्य

संघीकृत राज्य माइक्रोनेशिया में चार राज्य हैं जो इस देश के चार प्रमुख द्वीपों के इर्द-गिर्द संगठित हैं।

## राज्य

## इन्हें भी देखें
* संघीकृत राज्य माइक्रोनेशिया

## सन्दर्भ

*
श्रेणी:संघीकृत राज्य माइक्रोनेशिया
श्रेणी:प्रथम-स्तरीय देशीय उपभाग
सुधा सिंह

thumb|सुधा सिंह
**सुधा सिंह** (जन्म : 25 जून 1986) भारत की एक खिलाड़ी (एथलीट) हैं। उन्होने अनेक पदक जीते हैं। उन्हें २०१२ में अर्जुन पुरस्कार तथा २०२१ में पद्मश्री से सम्मानित किया गया था।

## जीवन परिचय
सुधा सिंह का जन्म उत्तर प्रदेश के अमेठी जिले में एक साधारण परिवार में हुआ था। उनके पिता का नाम हरि नारायण सिंह है जो आई टी आई से सेवानिवृत्त हैं। 

सुधा छात्रजीवन से ही खेलों में प्रथम, द्वितीय स्थान पाती रही हैं। एथलेटिक्स में सबसे कठिन स्पर्धा मानी जाने वाली स्टीपलचेज में अपना लोहा मनवाने वाली एथलीट , सुधा सिंह अर्जुन पुरस्कार के अतिरिक्त पद्मश्री से सम्मानित होने वाली प्रदेश की दूसरी महिला खिलाड़ी हैं।
इन्हें एथलेटिक्स की दुनिया में "रायबरेली एक्सप्रेस" के नाम से जाना जाता है। 

## राष्ट्रीय एवं अंतरराष्ट्रीय उपलब्धियां
*2003, शिकागों में जूनियर नेशनल एथलेटिक्स चैंपियनशिप में कांस्य पदक।
*2004, कल्लम मे जूनियर नेशनल एथलेटिक्स चैंपियनशिप में रजत पदक
*2007, नेशनल गेम्स में पहला स्थान।
*2008, सिनियर ओपन नेशनल में पहला स्थान।
*2009, एशियन चैम्पियनशिप  रजत पदक  
*2010, एशियन गेम्स 3000 मीटर  स्टीपल चेज चैम्पियनशिप स्वर्ण पदक 
*2013, एशियन चैम्पियनशिप स्वर्ण पदक 
*2014, एशियन गेम्स में कांस्य पदक।
*2016, आईएएएफ (आईएएएफ) डायमंड लीग मीट में नेशनल रिकॉर्ड (9:25:55) को तोड़ते हुए इतिहास रचा।
*2018, एशियन गेम्स (जकार्ता) रजत पदक
*2012, 2016 ओलंपिक में देश का प्रतिनिधित्व किया

श्रेणी:भारत के खिलाड़ी